text: Asylcenter vil aflive myter
  02 juni 2013 kl. 10.10
  Asylcentret i Thyregod holder åbent hus og giver naboerne og andre interesserede mulighed for at opleve hverdagen blandt asylansøgerne.
  Centret håber at åbent hus-arrangementet kan være med til at nedbryde fordomme og gøre flere interesserede i at komme på besøg.
  Center Thyregod hører under Dansk Røde Kors og er et center for omkring 110 unge i alderen 17 til 21 år. De bor på centret mens deres sag behandles, og står selv for madlavning, rengøring m.m. Desuden er der fritidstilbud på centret for de unge, som går i skole på asylskolen i Jelling.
  Se mere i TV SYD Nyheder kl. 19.30
  Der er åbent hus søndag fra kl. 13.00 - 16.00. Centeret ligger i udkanten af Thyregod på Thyregodvej 44.
  